
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 208 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Επέκταση ισχύος των μέτρων περιορισμού κυκλο¬ 
φορίας φορτηγών αυτοκινήτων σε τμήματα των 
Εθνικών Οδών μέχρι την 31η Μαρτίου 2007. 1 

Έγκριση σύναψης σύμβασης μίσθωσης έργου για 
την εποπτεία, επίβλεψη και ευθύνη λειτουργίας 
του Διαδημοτικού Κλειστού Αθλητικού Κέντρου 

Πορταριάς - Μακρινίτσας. 2 

Έγκριση του Οργανισμού Εσωτερικής Υπηρεσίας 
(ΟΈ.Υ.) του Συνδέσμου Διαχείρισης Απορριμμά¬ 
των Πεδινής και Ημιορεινής Περιοχής Ν. Αρτας... 3 


ΑΠΟΦΑΣΕΙ Σ 

Αριθμ. 9476/1068 (1) 


Επέκταση ισχύος των μέτρων περιορισμού κυκλοφορί¬ 
ας φορτηγών αυτοκινήτων σε τμήματα των Εθνικών 
Οδών μέχρι την 31η Μαρτίου 2007. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 52, παρ. 8, του ν. 2696/1999 
(Α' 57) «Κύρωση του Κώδικα Οδικής Κυκλοφορίας». 

2. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα των 
Εθνικών οδών, σε όλη την Επικράτεια και κατά τις ημέρες 
και ώρες του έτους που αναμένονται μεγάλες κυκλοφο- 
ριακές αιχμές, με στόχο την βελτίωση της οδικής κυκλο¬ 
φορίας και ασφάλειας, την καλύτερη διαχείριση της κυ¬ 
κλοφορίας, την μείωση των κυκλοφοριακών προβλημάτων, 
καθώς και την περιστολή των τροχαίων ατυχημάτων. 

3. Το γεγονός ότι επιβάλλεται η θέσπιση εξαίρεσης 
από τους πιο πάνω περιορισμούς για τα οχήματα οδικής 
βοήθειας και ορισμένες άλλες κατηγορίες φορτηγών 
αυτοκινήτων. 

4. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα» που κωδι- 
κοποιήθηκε με το άρθρο πρώτο του π.δ. 63/2005 (Α' 98). 


16 Φεβρουάριου 2007 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Επεκτείνουμε την ισχύ της υπ’ αριθμ. οικ. 64991/ 
7039/2006 (Φ.Ε.Κ. Β' 1854/29.12.2005) κοινής απόφασης 
των Υπουργών ΠΕΧΩΔΕ, Μεταφορών και Επικοινωνιών 
και Δημόσιας Τάξης, μέχρι την 31η Μαρτίου 2007. 

2. Κατά το τριήμερο της Καθαρής Δευτέρας θα ισχύ- 
σουν οι εξής απαγορεύσεις: 

α) Την Παρασκευή 16 Φεβρουάριου 2007, για το ρεύ¬ 
μα εξόδου και από 15.00 έως 22.00 ώρας, θα ισχύσουν 
οι απαγορεύσεις του Κεφαλαίου Α1 της υπ’ αριθμ. οικ. 
64991/7039/2006 κοινή υπουργική απόφαση. 

β) Τη Δευτέρα 19 Φεβρουάριου 2007, για το ρεύμα 
εισόδου και από 15:00 έως 23:00 ώρας, θα ισχύουν οι 
απαγορεύσεις του Κεφαλαίου Α2 της υπ’ αριθμ. οικ. 
64991/7039/2006 κοινή υπουργική απόφαση. 

γ) Την Κυριακή 18 Φεβρουάριου 2007 δεν θα ισχύουν 
απαγορεύσεις. 

3. Κατά τα λοιπά ισχύει η υπ’ αριθμ. οικ. 64991/7039/2006 
(Φ.Ε.Κ. Β' 1854/29.12.2005) κοινή υπουργική απόφαση. 

4. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Φεβρουάριου 2007 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΜΕΤΑΦΟΡΩΝ ΚΑΙ 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΕΠΙΚΟΙΝΩΝΙΩΝ 

ΓΕΩΡΓΟΣ ΣΟΥΦΛΙΑΣ ΜΙΧΑΛΗΣ ΛΙΑΠΗΣ 

ΔΗΜΟΣΙΑΣ ΤΑΞΗΣ 

ΒΥΡΩΝ ΠΟΛΥΔΩΡΑΣ 
-♦- 

Αριθμ.1076 (2) 

Έγκριση σύναψης σύμβασης μίσθωσης έργου για την 
εποπτεία, επίβλεψη και ευθύνη λειτουργίας του Δι¬ 
αδημοτικού Κλειστού Αθλητικού Κέντρου Πορταρι- 
άς - Μακρινίτσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τ ις διατάξεις του άρθρου 6 ν. 2527/1997. 

2. Την υπ’ αριθμ. ΔΙΠΠ/Φ.ΕΓΚΡ.1/217/11080/22.6.2006 
απόφαση της Π.Υ.Σ. 

3. Το υπ’ 3065/16.1.2007 έγγραφο του ΥΠ.ΕΣ.Δ.Δ.Α. 

4. Τη γνωμοδότηση της Νομικής Συμβούλου κας. Πα¬ 
παθανασίου Πηνελόπης. 

5. Το γεγονός ότι το ύψος της δαπάνης ανέρχεται 
σε 13.500 €. 

6. Τις ανάγκες σε προσωπικό του Δήμου Πορταριάς 
Νομού Μαγνησίας, αποφασίζουμε: 

Εγκρίνουμε τη σύναψη μίσθωσης έργου διάρκειας 
ενός (1) έτους, για ένα (1) άτομο στο Δήμο Πορταριάς 
Νομού Μαγνησίας ως ακολούθως: 

• Ένας (1) ΔΕ για την εποπτεία, επίβλεψη και ευθύνη 
λειτουργίας του Διαδημοτικού Κλειστού Αθλητικού Κέ¬ 
ντρου Πορταριάς - Μακρινίτσας. 

Οι αναγκαίοι όροι για την αποτελεσματικότερη εκτέ¬ 
λεση του έργου θα καθορισθούν με την υπογραφή της 
σχετικής σύμβασης σύμφωνα με τις διατάξεις του άρ¬ 
θρου 6 ν. 2527/1997. 

Σας γνωστοποιούμε ότι: 

α) Το προς ανάθεση έργο δεν πρέπει να ανάγεται 
στα συνήθη καθήκοντα των υπαλλήλων των οικείων 
φορέων και ότι απαγορεύεται η ανανέωση ή παράταση 
των συμβάσεων αυτών. 

β) Σε περίπτωση που οι ανωτέρω ανάγκες έχουν καλυφθεί 
σε προσωπικό είτε με μετάταξη είτε με πρόσληψη μόνιμου, 
παρακαλούμε να ενημερώσετε απευθείας το ΥΠΕΣΔΔΑ 
εντός πέντε (5) ημερών από της λήψεως της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

( Βόλος 2 Φεβρουάριου 2007 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 1409 (3) 

Έγκριση του Οργανισμού Εσωτερικής Υπηρεσίας (Ο.Ε.Υ.) 
του Συνδέσμου Διαχείρισης Απορριμμάτων Πεδινής 
και Ημιορεινής Περιοχής Ν. Αρτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων: 

α) 12 του ν. 1188/1981, όπως αντικαταστάθηκε από τις 
όμοιες του άρθρου 26 του ν. 1832/1989 και παρ. 5 του 
άρθρου 8 του ν. 2307/1995. 

β) 26 παράγραφος 6 του ν. 2130/1993. 

γ) 7 και 18 παράγραφος 12 του ν. 2503/1997 και 

δ) 18 παράγραφος 8 του ν. 2539/1997, όπως συμπλη¬ 
ρώθηκε με τις όμοιες του άρθρου 27 παράγραφος 5α 
και 5β του ν. 3013/02, ως προς το ενιαίο εδάφιο από τις 
όμοιες του άρθρου 9 παράγραφος 12 του ν. 2623/1998. 

2. Την υπ’ αριθμ. 27/2006 απόφαση του Διοικητικού 
Συμβουλίου του Συνδέσμου περί τροποποίησης του 
Ο.Ε.Υ. του Συνδέσμου. 

3. Την από 20.12.2006 γνωμοδότηση του Υπηρεσια¬ 
κού Συμβουλίου των Ο.Τ.Α., άρθρου 14 του ν. 1588/1986, 
Ν.2190/1994 και 8 του ν. 2307/1997, που διατυπώνεται 
στο αριθμ.26/2006 πρακτικό του. 

4. Την υπ’ αριθμ. 20921/19.9.2001 απόφαση του Γενικού 
Γραμματέα Περιφέρειας Ηπείρου, «Μεταβίβαση αρμοδι¬ 
οτήτων και παροχή εξουσιοδότησης υπογραφής απο¬ 
φάσεων εγγράφων κ.λπ.» όπως τροποποιήθηκε μεταγε¬ 
νέστερα, αποφασίζουμε: 


Εγκρίνουμε τον Οργανισμό Εσωτερικής Υπηρεσίας 
του Συνδέσμου Διαχείρισης Απορριμμάτων Πεδινής και 
Ημιορεινής Περιοχής Ν. Αρτας ως εξής: 

Αρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Συνδέσμου 
διαχείρισης απορριμμάτων πεδινής και ημιορεινής πε¬ 
ριοχής νομού Αρτας κατανέμονται στις εξής διοικητικές 
ενότητες: 

1. Γ ραφείο ευθύνης προέδρου - ειδικών συνεργατών, 
συμβούλων γραμματέων. 

2. Τμήμα διοικητικών και οικονομικών υπηρεσιών. 

3. Δ/νση Τεχνικών Υπηρεσιών Σταθμών Μεταφόρτω- 
σης και χώρου Διάθεσης Απορριμμάτων. 

Οι θέσεις που προβλέπονται κατά διοικητική ενότητα 
είναι οι εξής: 

Α. ΓΡΑΦΕΙΟ ΕΥΘΥΝΗΣ ΠΡΟΕΔΡΟΥ, 

ΕΙΔΙΚΟΥ ΣΥΝΕΡΓΑΤΗ, ΣΥΜΒΟΥΛΟΥ, 

ΙΔΙΑΙΤΕΡΟΥ ΓΡΑΜΜΑΤΕΑ 

ΠΡΟΣΩΠΙΚΟ ΕΙΔΙΚΩΝ ΚΑΤΗΓΟΡΙΩΝ 

α) Προσωπικό άρθρου 67 ν. 1416/1984 όπως τροποποι¬ 
ήθηκε με το άρθρο 57 και 10 του ν. 2218/1994 

Μία (1) θέση Ειδικού συνεργάτη. 

Ο Επιστημονικός συνεργάτης και ο ειδικός συνεργάτης 
προσλαμβάνεται με σύμβαση εργασίας ιδιωτικού δικαίου 
ορισμένου χρόνου και διέπεται αποκλειστικά από τις 
διατάξεις των παρ. 4 έως 13 του άρθρου 67 του ν. 1416/84 
και του π.δ. 410/1988 όπως αυτές ισχύουν κάθε φορά. 

β) Προσωπικό του άρθρου 26 παρ. 4 του ν. 2130/1993. 

Μία (1) θέση ιδιαιτέρου γραμματέα. 

Ο Ιδιαίτερος Γ ραμματέας προσλαμβάνεται με σύμβα¬ 
ση εργασίας ιδιωτικού δικαίου αορίστου χρόνου και διέ- 
πεται αποκλειστικά από τις διατάξεις των παρ. 4 έως 13 
του άρθρου 67 του ν. 1416/1984 και του π.δ. 410/1988. 

Β. ΤΜΗΜΑ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

α. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΟΙΚΟΝΟΜΙΚΕΣ ΛΕΙΤΟΥΡΓΙΕΣ 

Κατηγορία 

Κλάδος 

Θέσεις 

ΠΈ. 

Οικονομολόγων 

1 

Τ.Ε. 

Διοικητικού-Λογιστικού 

1 

Δ.Ε. 

Διοικητικών 

Γ ραμματέων 

1 

ΔΙΟΙΚΗΤΙΚΕΣ ΛΕΙΤΟΥΡΓΙΕΣ 

Κατηγορία 

Κλάδος 

Θέσεις 

Δ.Ε. 

Διοικητικό 

1 

Δ.Ε. 

Προσωπικό Η/Υ 

1 

ΥΈ. 

Επιμελητών 

1 

β. ΘΕΣΕΙΣ ΜΕ ΣΥΜΒΑΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


Κατηγορία 

Κλάδος 

Θέσεις 

Δ.Ε. 

Διοικητικών 

Γ ραμματέων 

1 

Δ.Ε. 

Προσωπικό Η/Υ 

1 

Υ.Ε. 

Επιμελητών 

1 


Γ. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ ΣΤΑΘΜΩΝ ΜΕΤΑ- 
ΦΟΡΤΩΣΗΣ ΚΑΙ ΧΩΡΟΥ ΔΙΑΘΕΣΗΣ ΑΠΟΡΡΙΜΜΑΤΩΝ 
α. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΤΕΧΝΙΚΕΣ ΥΠΗΡΕΣΙΕΣ 

Κατηγορία 

Κλάδος 

θέσεις 

Π.Ε. 

Χημικών Μηχανικών 

1 

Π.Ε. 

Μηχανολόγων 

Μηχανικών 

1 

Π.Ε. 

Τοπογράφων 

Μηχανικών 

1 

Π.Ε. 

Πολιτικών Μηχανικών 

1 

ΥΠΗΡΕΣΙΕΣ ΜΕΤΑΦΟΡΤΩΣΗΣ 

ΚΑΙ ΧΩΡΟΥ ΔΙΑΘΕΣΗΣ ΑΠΟΡΡΙΜΜΑΤΩΝ 

Κατηγορία 

Κλάδος 

θέσεις 

Δ.Ε. 

Χειριστές Μηχανημά¬ 
των 

3 

Δ.Ε. 

Οδηγοί Αυτοκινήτων 

6 

Δ.Ε. 

Εποπτείας Δικτύου 
Χώρου Χ.Υ.Τ.Α. 

1 

Δ.Ε. 

Ηλεκτρολόγων 

Οχημάτων 

1 

Δ.Ε. 

Μηχανικών Οχημάτων 

1 

Υ.Ε. 

Νυχτοφύλακες- 

Φύλακες 

2 

Υ.Ε. 

Εργατών Γ ενικών 
Καθηκόντων 

5 


β. ΘΕΣΕΙΣ ΜΕ ΣΥΜΒΑΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


Κατηγορία 

Κλάδος 

Θέσεις 

Δ.Ε. 

Χειριστές Μηχανημάτων 

1 

Δ.Ε. 

Οδηγοί Αυτοκινήτων 

1 

Δ.Ε. 

Εποπτείας Δικτύου - 
Χώρου Χ.Υ.Τ.Α. 

1 

Υ.Ε. 

Νυχτοφύλακες-Φύλακες 

1 

Υ.Ε. 

Γ ενικών καθηκόντων 

1 


Δ. ΠΡΟΣΩΠΙΚΟ ΕΠΟΧΙΑΚΩΝ ΚΑΙ ΛΟΙΠΩΝ ΑΝΑΓΚΩΝ 

Συνιστώνται έξι θέσης με σχέση εργασίας ιδιωτικού 
δικαίου ορισμένου χρόνου, τρεις οδηγών αυτοκινήτων 
και τρεις εργατών γενικών καθηκόντων για την αντιμε¬ 
τώπιση εποχιακών ή άλλων περιοδικών ή πρόσκαιρων 
αναγκών (άρθρο 18 παρ. 12 του ν. 2503/1997). 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
οδηγίες που αφορούν το προσωπικό αυτό. 

Αρθρο 2ο 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Διεξαγωγή της Ταμειακής Υπηρεσίας 

- Στην αρμοδιότητα του Τμήματος αυτού ανήκουν τα 
αφορούντα στο προσωπικό, στη γραμματειακή υποστή¬ 
ριξη και τα οικονομικά του Συνδέσμου καθώς και κάθε 
δραστηριότητα της Υπηρεσίας. 

- Διεξάγει την προσωπική αλληλογραφία του προέ¬ 
δρου του Συνδέσμου και τηρεί το αρχείο αυτού. 

- Τηρεί το πρωτόκολλο εισερχομένων και εξερχόμε- 
νων εγγράφων τα οποία διεκπεραιώνει στις αρμόδιες 
υπηρεσίες. 

- Προγραμματίζει τις ώρες και τις ημέρες κατά τις 
οποίες ο Πρόεδρος μπορεί να δέχεται διάφορες επι¬ 
τροπές, τηρεί ημερολόγιο των προσωπικών επαφών 
του Προέδρου. 

- Παραλαμβάνει τους φακέλους των εγγράφων που 
πρέπει να υπογραφούν από τον Πρόεδρο και παραδίδει 
αυτούς για υπογραφή. 

- Αναλαμβάνει τη συγγραφή κειμένων και επιστολών 
του Προέδρου, τη δακτυλογράφηση, διεκπεραίωση της 
αλληλογραφίας. 

- Φροντίζει για τη δημοσίευση και ανακοίνωση των 
ανακοινώσεων. 

- Περιλαμβάνει τον ημερήσιο τύπο και ενημερώνει 
σχετικά τον Πρόεδρο. 

- Είναι υπεύθυνο για την εφαρμογή νόμων και διαταγ¬ 
μάτων που αφορούν το προσωπικό του Συνδέσμου και 
ασκεί τις αρμοδιότητες που απορρέουν από τον κώδικα 
κατάστασης δημοτικών και κοινοτικών υπαλλήλων 

(ν. 1188/1981). 

- Τηρεί τους προσωπικούς φακέλους του μόνιμου και 
με σχέση εργασίας ιδιωτικού δικαίου προσωπικού, συ¬ 
ντάσσει τα πάσης φύσεως μισθοδοτικά στοιχεία του 
προσωπικού και τα προωθεί για σύνταξη των μισθοδο- 
τικών καταστάσεων. 

- Διεκπεραιώνει κάθε υπόθεση που έχει σχέση με τη 
χορήγηση σύνταξης των υπαλλήλων που αποχωρούν 
από την Υπηρεσία τους. 

- Ελέγχει και παρακολουθεί την τήρηση του κανονικού 
ωραρίου εργασίας. 

- Καταρτίζει σε συνεργασία με τον Πρόεδρο τον 
προϋπολογισμό εσόδων και εξόδων και τον υποβάλλει 
έγκαιρα αρμοδίως. 

- Παρακολουθεί την εκτέλεση και την πορεία του 
προϋπολογισμού εσόδων και εξόδων και εισηγείται για 
αναμόρφωση του και τη χορήγηση συμπληρωματικών 
πιστώσεων. 

- Ελέγχει την πορεία των εξόδων και κυρίως τους 
λογαριασμούς του προς τη ΔΕΗ. 

- Παρακολουθεί τα δάνεια του Συνδέσμου και τηρεί 
πίνακες ετήσιών τοκοχρεολυτικών δόσεων. 

- Επιμελείται της ασφάλισης των αυτοκινήτων της 
υπηρεσίας. 

- Ασχολείται με την προμήθεια πόσης φύσεως υλικού, 
όπως χαρτικά, γραφίτες, δισκέτες κ.λπ. 

- Μεριμνά για τη σύνταξη των πρωτοκόλλων παρα¬ 
λαβής και την υπογραφή τους από τις αντίστοιχες επι¬ 
τροπές παραλαβής. 

- Εισηγείται για την καταστροφή του άχρηστου ή 
παλαιού υλικού και τη διαγραφή από τα αντίστοιχα 
βιβλία. 

- Μεριμνά για τη δημοσίευση στον ημερήσιο τύπο των 
όρων διακήρυξης και καθορισμού ημερομηνίας διεξαγω¬ 
γής των εκάστοτε δημοπρασιών του Συνδέσμου. 

- Συντάσσει τις συμβάσεις με τους προμηθευτές και 
παρακολουθεί την τήρηση των συμβάσεων, παραλαμβά- 
νει τις εγγυητικές επιστολές και γενικώς παρακολουθεί 
την όλη πορεία της δημοπρασίας. 

- Βεβαιώνει τα τέλη καθαριότητας του Συνδέσμου και 
τα έσοδα αυτού. 

- Η διοικητική υπηρεσία ασχολείται με την τήρηση των 
πρακτικών του διοικητικού συμβουλίου και της εκτε¬ 
λεστικής επιτροπής και τη σύνταξη των αποφάσεων, 
έχει την ευθύνη για τη συγκέντρωση και προώθηση 
όλων των απαραίτητων οικονομικών και διοικητικών 
στοιχείων που αφορούν την υπηρεσία (όπως τιμολόγια, 
συμφωνητικά, αποδείξεις). 

- Δέχεται τους πολίτες και τους παρέχει τις ανάλογες 
πληροφορίες, βρισκόμενη στη Θέση της κατά τις ώρες 
του κοινού, για την επίλυση των τυχόν διαφορών μεταξύ 
αυτού και των υπηρεσιών της Διεύθυνσης. 

Αρθρο 3ο 

ΑΡΜΟΔΙΟΤΗΤΕΣ Δ/ΝΣΗΣ ΤΕΧΝΙΚΩΝ ΥΠΗΡΕΣΙΩΝ 

ΣΤΑΘΜΩΝ ΜΕΤΑΦΟΡΤΩΣΗΣ ΚΑΙ ΧΩΡΟΥ ΔΙΑΘΕΣΗΣ 
ΑΠΟΡΡΙΜΜΑΤΩΝ 

Τη μελέτη και εκτέλεση των τεχνικών έργων που γί¬ 
νονται με αυτεπιστασία ή την μελέτη και επίβλεψη των 
τεχνικών έργων που γίνονται από τρίτους. 

Τα έργα αυτά περιλαμβάνουν σε γενικές γραμμές 
έργα οδοποιίας, κτιριακά έργα, έργα διαμόρφωσης 
υπαίθριων χώρων, έργα πρασίνου, ηλεκτροφωτισμού 
και κυκλοφοριακού. 

Την εκτέλεση εργασιών συντήρησης και επισκευή “των 
κάθε φύσεως οχημάτων, μηχανημάτων, συγκροτημάτων, 
συσκευών και γενικά τεχνικού εξοπλισμού που χρησι¬ 
μοποιούν οι υπηρεσίες του Συνδέσμου. 

Σύνταξη μελετών προμηθειών. 

Προγραμματισμός μελετών και κατασκευών νέων έρ¬ 
γων και συντηρήσεων και καθορισμός προϋποθέσεων 
υλοποίησης (χρονοδιάγραμμα, τεχνικός εξοπλισμός, 
ανθρώπινο δυναμικό, πόροι κ.λπ. 

Συνεργασία με το Τμήμα Διοικητικών και Οικονομικών 
Υπηρεσιών για την παρακολούθηση της υλοποίησης 
του προηγουμένου προγραμματισμού και την τήρηση 
υπολογιστικών και στατιστικών στοιχείων. 

Εισήγηση για την σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός Συνδέ¬ 
σμου (προμελέτες, προκαταρκτικές μελέτες, οριστικές 
μελέτες, μελέτες εφαρμογής). Κατάρτιση προδιαγρα¬ 
φών μελετών και τήρηση των διαδικασιών ανάθεσης 
συγκεκριμένων μελετών σε τρίτους (Σύνταξη διακη¬ 
ρύξεων, τεχνικών προδιαγραφών, αξιολόγηση εκδηλώ¬ 


σεων ενδιαφέροντος, εισήγηση σχετικών αποφάσεων, 
σύνταξη συμβάσεων κ.λπ.). 

Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδι¬ 
κασιών παρακολούθησης ελέγχου και παραλαβής των 
μελετών από ποιοτικής και συμβατικής άποψης. 

Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία, είτε για έργα που θα ανα¬ 
τεθούν σε τρίτους. 

Επίβλεψη εκτέλεσης τεχνικών έργων που εκτελούνται 
είτε με αυτεπιστασία, είτε από τρίτους. Τήρηση των δι¬ 
αδικασιών παρακολούθησης και ελέγχου εκτέλεσης και 
παραλαβής τεχνικών έργων από ποιοτικής, ποσοτικής 
και συμβατικής άποψης. 

Φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακο¬ 
λούθηση. εκτέλεση και παραλαβή μελετών και τεχνικών 
έργων 

Σύνταξη τεχνικών προδιαγραφών για την προμήθεια 
μηχανημάτων, τεχνικού εξοπλισμού και γενικότερα 
προμηθειών για την υλικοτεχνική υποδομή του Συν¬ 
δέσμου 

Τήρηση υπολογιστικών και στατιστικών στοιχείων 
με το Γραφείο Διοικητικής και λογιστικής υποστήριξης 
της Δ/νσης και συνεργασία με τις άλλες συναρμόδιες 
υπηρεσίες του Συνδέσμου σε ό,τι αφορά τις ανωτέρω 
προμήθειες. 

Ετοιμασία του προγράμματος δράσης των ειδικών 
συνεργείων που συγκροτούνται είτε από το υπάρχον 
προσωπικό είτε με προσλήψεις ορισμένου χρόνου προ¬ 
σωπικού για εποχιακές και έκτακτες ανάγκες για την 
επίβλεψη μελετών, επίβλεψη έργων, κατασκευή έργων 
και γενικά των συντηρήσεων της υλικοτεχνικής υποδομής 
του Συνδέσμου (καθορισμός αναγκαίων έργων, συντηρή¬ 
σεων, επεμβάσεων, καθορισμοί προτεραιοτήτων κλπ.) 

Ανάλυση του προηγουμένου προγράμματος για τον 
καθορισμό των αναγκών των συνεργείων σε τεχνικό 
εξοπλισμό, εργαλεία, ανθρώπινο δυναμικό κατά ειδικό¬ 
τητες, ποσότητες υλικών κατ’ είδος κ.λπ. 

Φροντίδα για την κανονική στελέχωση και την εκπαί¬ 
δευση του προσωπικού των συνεργείων. 

Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασι¬ 
ών. Επίβλεψη εργασιών που εκτελούνται από συνεργεία 
τρίτων από τεχνική και χρονική άποψη. 

Συνεργασία με Τμήμα Διοικητικών και Οικονομικών 
Υπηρεσιών για την έγκαιρη προμήθεια των υλικών των 
έργων που εκτελούν τα Συνεργεία. 

Σύνταξη επιμετρήσεων εργασιών που εκτελούνται και 
έλεγχος των πιστοποιήσεων που υποβάλλονται από 
συνεργεία τρίτων. Ενημέρωση και συνεργασία με το 
Τμήμα Διοικητικών και Οικονομικών Υπηρεσιών 

Τήρηση των διαδικασιών καταγραφής, συγκέντρωσης 
και ενημέρωσης του Τμήματος Διοικητικών και Οικονο¬ 
μικών Υπηρεσιών της με πρωτογενή κυρίως στοιχεία 
απασχόλησης τεχνικού προσωπικού και απασχόλησης 
μηχανημάτων, ανάλωση υλικών και με στοιχεία προόδου 
καθ’ ενός από τα έργα του προγράμματος δράσης των 
συνεργείων. 

Συγκέντρωση πληροφοριών από το εξωτερικό περι¬ 
βάλλον του Συνδέσμου που επηρεάζουν τις δραστη¬ 
ριότητες του (π.χ. πλαίσια του εθνικού, περιφερειακού 
και Νομαρχιακού προγραμματισμού, χρηματοδοτήσεις, 

δημόσιες πολιτικές κατευθύνσεις των συλλογικών οργά¬ 
νων της Τοπικής Αυτοδιοίκησης, προγράμματα φορέων 
υποστήριξης της Τοπικής Αυτοδιοίκησης, προγράμματα 
Ε.Ε.) 

Φροντίδα για την συγκέντρωση μελετών και τεχνο¬ 
γνωσίας που είναι δυνατόν να βοηθήσουν τις επιδιώξεις 
του Συνδέσμου (π.χ. κλαδικές και αναπτυξιακές μελέτες, 
έρευνες, ειδικές μελέτες διαμόρφωσης και τυποποίησης, 
τεχνογνωσία στο χώρο της Τοπικής Αυτοδιοίκησης) 

Ενημέρωση των υπαλλήλων και των αιρετών στα κοι¬ 
νοτικά ζητήματα. 

Να ελέγχει για την άρτια περιβαλλοντική λειτουργία 
του συστήματος (τήρηση εγκεκριμένων περιβαλλοντι¬ 
κών όρων, ανανέωση τους όταν απαιτείται ποιοτικός 
έλεγχος εισερχομένων φορτιών κ,λπ.) 

Να λαμβάνει όλες τις απαραίτητες άδειες που προ- 
βλέπονται από τη νομοθεσία (συλλογής, μεταφοράς, 
μεταφόρτωσης, διάθεσης, αξιοποίησης κ.λπ.) για την 
λειτουργία του συστήματος εκπονώντας τις απαραί¬ 
τητες μελέτες. 

Να προγραμματίζει και να παρακολουθεί τις ανάγκες 
για συντήρηση, αντικατάσταση και επέκταση του εξο¬ 
πλισμού πάγιου και κινητού. 

Να ελέγχει υποδεικνύοντας καταλλήλως τους αρμό¬ 
διους λειτουργίας των εγκαταστάσεων, την καταλλη- 
λότητα-νομιμότητα των εισερχομένων φορτίων στις 
εγκαταστάσεις τόσο από τους ΟΤΑ όσο και από τους 
ιδιώτες και να αποδείξει σε αυτούς τα κατάλληλα πα¬ 
ραστατικά. 

Να προβαίνει στη λήψη των αναγκαίων μέτρων πριν 
το τερματισμό λειτουργίας του ΧΥΤΑ για την εξυγίανση, 
την αποκατάσταση και την φροντίδα του χώρου. 

Η άρτια λειτουργία των σταθμών μεταφόρτωσης (ζύ¬ 
γιση εισερχομένων απορριμματοφόρων, καθοδήγηση 
οδηγών, χειρισμός πρέσας συμπίεσης, τήρηση αρχείου, 
κλπ) 

Η άρτια λειτουργία του ΧΥΤΑ (βαθμιαία πλήρωση χώ¬ 
ρου, διασφάλιση εσωτερικής οδοποιίας, έγκαιρη ύπαρξη 
εδαφικού υλικού, ημερήσια επικάλυψη, ζυγίσεις εισερ¬ 
χομένων οχημάτων, τήρηση αρχείου, κλπ) 

Η άρτια λειτουργία των εγκαταστάσεων επεξεργασίας 
στραγγισμάτων και καύσης βιοαερίου (έλεγχος, χημικές 
αναλύσεις, κλπ). 

Ο καθορισμός των δρομολογίων των οχημάτων μετα¬ 
φόρτωσης ώστε να υπάρχει ομαλή εξυπηρέτηση όλων 
των σταθμών 

Η τήρηση στοιχείων-αρχείων για τη μέρα, ώρα και το 
φορτίο των απορριμματοφόρων που εισέρχονται στους 
σταθμούς από τους ΟΤΑ ή ιδιώτες. 

Η συλλογή και η τήρηση στοιχείων για τα δρομολόγια 
των οχημάτων μεταφόρτωσης, τις μεταφερόμενες ποσό¬ 
τητες, τις διανυθείσες χιλιομετρικές αποστάσεις, κλπ. 

Η συλλογή και η τήρηση στοιχείων για τη σύσταση 
των απορριμμάτων κατά βάρος και κατ’ όγκο, τουλάχι¬ 
στον δύο (2) φορές το έτος σύμφωνα με τις υποδείξεις 
της Διεύθυνσης. 

Ο αποκλεισμός στην είσοδο των εγκαταστάσεων, 
αποβλήτων μη αποδεκτών προς τελική διάθεση στο 
ΧΥΤΑ (νοσοκομειακά, επικίνδυνα βιομηχανικά, απόβλητα 
σφαγείων, κλπ.) καθ’ υπόδειξη της Διεύθυνσης και η 
άμεση ενημέρωσή της. 

Η φύλαξη του συνόλου των εγκαταστάσεων και η καλή 
κατάσταση της καθαριότητάς τους. 


Η λήψη των απαραιτήτων μέτρων προς αποφυγή και 
κατάσβεση πυρκαγιών. 

Η τήρηση καθημερινού δελτίου απασχόλησης προσω¬ 
πικού και μηχανημάτων. 

Η τήρηση των εγκεκριμένων Περιβαλλοντικών Όρων 
για κάθε εγκατάσταση. 

Η υποβολή τακτικών εκθέσεων με συνολικά απολογι¬ 
στικά στοιχείο λειτουργίας προς τη Διεύθυνση ανάλογα 
με τις υποδείξεις της. 

Η εισήγηση στη Διεύθυνση των αναγκών που Θα προ¬ 
κύπτουν για εξοπλισμό, έργα, προσωπικό και οτιδήποτε 
απαιτείται για την εύρυθμη λειτουργία του συστήματος. 

Η μεριμνά για την ασφάλιση των εγκαταστάσεων του 
εξοπλισμού και ενημέρωση του Τμήματος Διοικητικών 
και Οικονομικών Υπηρεσιών 

Η τήρηση στοιχείων-αρχείων για τη μέρα, ώρα και 
το φορτίο των οχημάτων συλλογής που εισέρχονται 
στους σταθμούς. 

Η άρτια λειτουργία του συνεργείου συντήρησης, με 
την εκτέλεση εργασιών συντήρησης και επισκευής Του 
ηλεκτρομηχανολογικού και λοιπού εξοπλισμού του συ¬ 
στήματος (μηχανήματα εργαλεία, οχήματα, κτιριακές 
υποδομές κλπ). 

Η ορθή διαχείριση της αποθήκης ώστε να υπάρχουν 
οποιαδήποτε στιγμή τα ανταλλακτικά ή λοιπά υλικά 
του Θα χρειάζονται. 

Η εισήγηση προς τη Διεύθυνση των αναγκών που 
Θα προκύπτουν για εξοπλισμό, έργα, προσωπικό και 
οτιδήποτε απαιτείται για την εύρυθμη λειτουργία του 
συστήματος. 

Η τήρηση ημερολογίου εκτελούμενων εργασιών. 

Η συνεργασία συνεργείου-αποθήκης για την προμή¬ 
θεια αναλώσιμων και υλικών απαραίτητων για την επι¬ 
σκευή βλαβών και την συντήρηση του εξοπλισμού. 

Η τήρηση αρχείου μηχανημάτων, εργαλείων, οχημά¬ 
των κλπ. Και ενημέρωσή του με στοιχεία συντήρησης, 
επισκευής και απόδοσής του. 

Η παρακολούθηση τήρησης των καθηκόντων των οδη- 
γών-χειριστών για την τακτική συντήρηση των οχημά- 
των-μηχανημάτων που έχουν χρεωθεί 

Ο καταλογισμός ή όχι ευθυνών και η εισήγηση προς 
τη Διεύθυνση, για φθορές - ζημιές από κακή χρήση ή 
φυσιολογική φθορά των οχημάτων-μηχανημάτων σε 
αυτούς που τα έχουν χρεωμένα. 

Η τήρηση καθημερινού δελτίου απασχόλησης προσω¬ 
πικού και μηχανημάτων. 

διαφύλαξη των δελτίων εξαγωγής και των δελτίων 
παραγγελιών για τα υλικά που χρησιμοποιούνται. 

Η τήρηση φακέλων στον οποίο να αναγράφονται για 
κάθε όχημα-μηχάνημα ο τύπος, το έτος κατασκευής, το 
έτος αγοράς, τα τεχνικά χαρακτηριστικά η ημερομηνία 
τακτικής συντήρησης, τις φθορές - φυσιολογικές ή μη 
- τις επισκευές. 

Αρθρο 4ο 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ 
ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

Α: ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας ευθύνε- 
ται έναντι του Προέδρου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, στελεχώνοντας, 
συντονίζοντας και ελέγχοντας τις επί μέρους δράστη- 

ριότητες, έτσι ώστε να εκπληρώνονται σι περιοδικοί 
(τακτικοί και στρατηγικοί) στόχοι του Συνδέσμου που 
περιλαμβάνονται στα αντίστοιχα προγράμματα δρά¬ 
σης. 

Ειδικότερα ο Προϊστάμενος: 

Διατυπώνει τους στόχους και τα προγράμματα δράσης 
της διοικητικής ενότητας καθώς και τους αντίστοιχους 
Προϋπολογισμούς, σε συνεργασία με την Οικονομική 
Υπηρεσία. 

Φροντίζει για την υλοποίηση των κατά περίπτωση 
από φάσεων των ιεραρχικά ανωτέρων διοικητικών επι¬ 
πέδων. 

Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας με τρόπο ώστε 
να υλοποιούνται αποτελεσματικά τα προγράμματα δρά¬ 
σης και οι κατά περίπτωση αποφάσεις ή εντολές. 

Εποπτεύει, αξιολογεί και προσανατολίζει το προσω¬ 
πικό της διοικητικής ενότητας, μεριμνώντας για την 
ανάπτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

Μεριμνά για την κατάρτιση του Κανονισμού λειτουργί¬ 
ας της Διοικητικής ενότητας, εισηγείται μεταβολές των 
διατάξεών του και παρακολουθεί την κανονική εφαρ¬ 
μογή των εγκεκριμένων κανονισμών. 

Προετοιμάζει τους απολογισμούς δράσης και οικονο¬ 
μικούς απολογισμούς, σε συνεργασία με την Οικονομική 
Υπηρεσία. 

Καταρτίζει μηνιαίους απολογισμούς δράσης και ανα¬ 
φέρει ιεραρχικά για τις υποθέσεις που εκκρεμούν και 
τις αποκλίσεις από τον προγραμματισμό. 

Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους μεθοδολογίες και προγράμ¬ 
ματα δράσης που αναφέρονται στις λειτουργίες της 
διοικητικής ενότητας. 

Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και την 
διανέμει στις αρμόδιες υπηρεσιακές μονάδες ή υπαλ¬ 
λήλους. 

Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής μονάδας 
που εποπτεύει Καθώς και των εισηγήσεων τους προς 
τα ανώτερα διοικητικά επίπεδα (όλα τα έγγραφα, κα¬ 
ταστάσεις κ.λπ. του Συνδέσμου μονογραφούνται από 
τον αρμόδιο υπάλληλο). 

Έχει το δικαίωμα τροποποίησης ή απόρριψης των υπη¬ 
ρεσία εισηγήσεων των κατώτερων ιεραρχικά επιπέδων με 
ενυπόγραφη πάντοτε σημείωσή του στα σχετικά έγγραφα 
και παράλληλη υποχρέωση έγκαιρης και αιτιολογημένης 
ενημέρωσης του ανώτερου ιεραρχικά επιπέδου. 

Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοι¬ 
κητικής μονάδας του. 

Συνεργάζεται με προϊστάμενους άλλων διοικητικών 
ενοτήτων των υπηρεσιών ή θυγατρικών φορέων του 
Συνδέσμου ή άλλων διαδημοτικών φορέων για τον συ¬ 
ντονισμό και την ολοκλήρωση των λειτουργιών της 

Συνεργάζεται με άλλους φορείς εκτός Συνδέσμου. 

Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. 


Ενημερώνει το Προσωπικό και μεριμνά για την τήρηση 
των νομικών διατάξεων, την εφαρμογή καινοτομιών και 
την προσαρμογή της λειτουργίας της διοικητικής μονά¬ 
δας στις εξελίξεις του εξωτερικού περιβάλλοντος 

Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την 
καλύτερη ανταπόκριση της διοικητικής μονάδας στις 
τοπικές ανάγκες. 

Β: ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

Συμβούλιο Συντονισμού Υπηρεσιών του Συνδέσμου. 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του 
συντονισμού και της παρακολούθησης του έργου των 
υπηρεσιών. 

Στο Συμβούλιο μετέχουν οι προϊστάμενοι των Γραφεί¬ 
ων και ο Υπεύθυνος του Γ ραφείου Προέδρου. 

Ο τρόπος λειτουργίας του Συμβουλίου Συντονισμού 
καθορίζεται με απόφαση του Προέδρου. 

Σκοπός του Συμβουλίου είναι: 

Γ ενικά η αποτελεσματική και παραγωγική λειτουργία 
του Συνδέσμου και ειδικότερα ο προγραμματισμός και 
ο απολογισμός της δραστηριότητας του Συνδέσμου, η 
αλληλοενημέρωση και η οριζόντια συνεργασία μεταξύ 
των υπηρεσιών και η επίλυση των προβλημάτων των 
γραφείων. 

Η παρακολούθηση της υλοποίησης των περιοδικών 
προγραμμάτων δράσης και των δραστηριοτήτων γενικά 
των επιμέρους υπηρεσιών του Συνδέσμου. 

Ο συντονισμός των επιμέρους δραστηριοτήτων ενερ¬ 
γειών των προγραμμάτων δράσης που έχουν ανατεθεί 
στις υπηρεσίες του Συνδέσμου. 

Η επισήμανση προβλημάτων στην πορεία εκτέλεσης 
των προγραμμάτων δράσης και τη λειτουργία των υπη¬ 
ρεσιών του Συνδέσμου, την αναζήτηση και συμφωνία 
αντίστοιχων λύσεων και την εισήγηση σχετικών αποφά¬ 
σεων προς τα πολιτικά όργανα του Συνδέσμου. 

Γ: ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως η 
γενική περιγραφή του ρόλου τους και αποτελούντο 
βασικό πλαίσιο λειτουργίας τους. 

Λεπτομερέστερες περιγραφές αρμοδιοτήτων μπο¬ 
ρούν να γίνουν με τη σύνταξη κανονισμών ή εγκυκλίων 
λειτουργίας των διοικητικών μονάδων. 

Ο λεπτομερής τρόπος της κάθε υπηρεσίας, οι αρμοδι¬ 
ότητες των υπεύθυνων Γ ραφείων και σι θέσεις εργασίας 
κάθε Γ ραφείου, η ανάθεση καθηκόντων και σι περιγρα¬ 
φές καθηκόντων των υπαλλήλων καθώς και οποιαδήπο¬ 
τε άλλη εσωτερική διαδικασία διοίκησης ή λειτουργίας 
του Συνδέσμου, ορίζονται με αποφάσεις του Προέδρου 
ή καθορίζονται με ειδικούς κανονισμούς λειτουργίας 
που συντάσσονται με απόφαση του Προέδρου μετά 
από εισήγηση των αρμόδιων προϊσταμένων. 

Δ: ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Συν¬ 
δέσμου σι προϊστάμενοι επιλέγονται από τους εξής 
κλάδους: 

Στο Τμήμα Διοικητικών και Οικονομικών Υπηρεσιών 
προίσταται μόνιμος υπάλληλος του κλάδου ΠΕ ή ΤΕ 
και ελλείψει αυτών ΔΕ. 

Στη Δ/νση Τεχνικών Υπηρεσιών Σταθμών Μεταφόρ- 
τωσης και χώρου Διάθεσης Απορριμμάτων προίσταται 
μόνιμος υπάλληλος του κλάδου ΠΕ ή ΤΕ. 

Τον Προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί 
στην ίδια οργανωτική μονάδα και εφόσον ο κλάδος 
στον οποίο ανήκει προορίζεται για κατάληψη Θέσεων 
προϊσταμένων. 


Ακροτελεύτιο Άρθρο 

Από τις διατάξεις της παρούσας Θα προκληθεί δα¬ 
πάνη στον προϋπολογισμό του Συνδέσμου οικονομικού 
έτους, 2007 ύψους 40.000,00 €. 

Τα επόμενα έτη θα προβλεφθείη απαιτούμενη πίστω¬ 
ση του προς πρόσληψη προσωπικού με τη λειτουργία 
του ΧΥΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 14 Φεβρουάριου 2007 
Με εντολή Γενικού Γραμματέα Περιφέρειας 
Ο Προϊστάμενος Δ/νσης 

I. ΡΑΠΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡίΐ ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή ού-τοτη/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ: 210 4071010 ■ ίηίεηΐθΐ: ΗΙΙρύ/νννννν.θΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Γιΐΐρ://νννννν· 0 ΐ·αι - 6-ιπίίΙ: νν£ί)ΐπ35ΐ6Γ(§)0Τ.(ΐΓ 





























